
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 574 


3 Αυγούστου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της αναγκαστικής απαλλοτρίωσης που 
κηρύχθηκε με την 1095790/5602/0010/26.7.93 
(ΦΕΚ 1002/24.8.93 τ. Δ’) κοινή υπουργική από¬ 
φαση . 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση συμπληρωματικής οριστι¬ 
κής αποζημίωσης ιδιοκτητών έκτασης που βρίσκεται 
στην περιοχή «Ρώσικα» του Δήμου Αιγάλεω και απαλ¬ 
λοτριώθηκε υπέρ και με δαπάνη του ΟΣΚ. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωσης της 4062/3.4.98 απόφασης του Νομάρχη Ανα¬ 
τολικής Αττικής . 3 

Αναγνώριση της οδού που ενώνει τη Μυρτιά με την Εθνική 
Οδό Σπάρτης - Μονεμβασίας ως κυριότερης Δημοτικής 
οδού. 4 

Αναστολή εκτέλεσης οικοδομικών εργασιών σε περιοχές 
επεκτάσεων της πόλης του Σιδηροκάστρου Ν. Σερ¬ 
ρών. 5 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης οικοπέ¬ 
δου στο Δήμο Ν. Λιοσίων (Ιλίου) Ν. Αττικής. 6 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1073204/5041/0010 (1) 

Μερική ανάκληση της αναγκαστικής απαλλοτρίωσης που κη¬ 
ρύχθηκε με την 1095790/5602/0010/26.7.93 (ΦΕΚ 
1002/24.8.93 τ. Δ’) κοινή υπουργική απόφαση. 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/1971 «περί 
αναγκαστικών απαλλοτριώσεων». 

2. Την 1095790/5602/0010/26.7.93 (ΦΕΚ 1002/24.8.93 
τ.Δ') κοινή Υπουργική απόφαση σχετικά με την κήρυξη ανα¬ 


γκαστικής απαλλοτρίωσης για τη βελτίωση - διαπλάτυνση της 
Εθνικής Οδού Αθηνών - Θεσσαλονίκης μετά των παραπλεύ¬ 
ρων οδών από το τέλος Ανισ. κόμβου Τραγάνας Υπότμημα α) 
χ.θ. 0 + 000 (111+796) έως χ.θ. 8+235 (119+934) β) χ.θ. 
0+000 (119+934) έως χ.θ. 12+457 (132+472). 

3. Την 1107147/1239/0006Α74.10.96 (ΦΕΚ 922/ 
7.10.96 τ.Β’) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Ανακαλούμε μερικώς την αναγκαστική απαλλοτρίωση που 
κηρύχθηκε με την 1095790/5602/0010/26.7.93 (ΦΕΚ 
1002/24.8.93 τ.Δ,) κοινή υπουργική απόφαση, για τη βελτί¬ 
ωση διαπλάτυνση της Εθνικής Οδού Αθηνών - Θεσσαλονίκης 
μετά των παραπλεύρων οδών από το τέλος Ανισ. Κόμβου Κά¬ 
στρου έως αρχή Ανισ. Κόμβου Τραγάνας Υπότμημα α) χ.θ. 
0+000 (111 +796) έως χ.θ. 8+235 (119+934) β) χ.θ. 0+000 
(119+934) έως χ.θ. 12+457 (132+472), και συγκεκριμένα 
μόνο ως προς έκταση 839 τ.μ., η οποία αποτελεί τμήμα της 
με αριθμ. 14 ιδιοκτησίας και εικονίζεται με πράσινη διαγράμ¬ 
μιση και με στοιχεία Α2 - 1-3-2-4-Α2 στο, από 1-2-1996, 
κτηματολογικό διάγραμμα και στον αντίστοιχο κτηματολογικό 
πίνακα, τα οποία έχει συντάξει ο Δήμητρης Βελόπουλος και 
έχει θεωρήσει ο Δημ. Κίτσος στις 1-2-1996, γιατί η έκταση 
αυτή δεν πρόκειται να χρησιμοποιηθεί για το σκοπό που 
απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Ιουλίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

-♦- 

ΑΝΑΚΟΙΝΩΣΕΙΣ 

( 2 ) 

Ειδοποίηση για παρακατάθεση συμπληρωματικής οριστικής 
αποζημίωσης ιδιοκτητών έκτασης που βρίσκεται στην πε¬ 
ριοχή «Ρώσικα» του Δήμου Αιγάλεω και απαλλοτριώθηκε 
υπέρ και με δαπάνη του ΟΣΚ. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό πρόσωπο Δημοσίου Δικαίου με την επωνυμία 
«ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην 
Αθήνα και επί της οδού Φαβιέρου 30, ειδοποιεί ότι σύμφωνα 
με την 1054310/4565/0010/10.8.90 (ΦΕΚ 490/Δ/10.9.90) 
κοινή απόφαση των Υπουργών Οικονομικών και Εθνικής Παι¬ 
δείας θρησκευμάτων για αναγκαστική απαλλοτρίωση που κη- 

ρύχθηκε υπέρ και με δαπάνη του ΟΣΚ έκτασης εμβαδου 
403 653 μ2 (ιδιοκτησία 6) που βρίσκεται στην περιοχή «Ρω- 
σικα» του Δήμου Αιγάλεω και μεταξύ των δρόμων: Ορυζομυ- 
λων και Ανωνύμου κατέθεσε στο Ταμείο Παρακαταθηκών και 
Δανείων υπέρ των δικαιούχων την αποζημίωση που καθορί¬ 
σθηκε σύμφωνα με την απόφαση 709/21.7.93 του Μονομ. 
Πρωτ Αθηνών και την 6259/13.12.94 απόφαση του Εφε- 
τείου Αθηνών και εκδόθηκε το 4230/3.7.98 γραμμάτιο σύ¬ 
στασης παρακαταθήκης για ποσό «2.187.800» δρχ. 

Αθήνα, 9 Ιουλίου 1998 

Ο Πρόεδρος Δ.Σ. ΟΣΚ 
ΔΗΜ. ΣΚΑΜΝΑΚΗΣ 

-♦- 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 28809 (3) 

Ακύρωσης της 4062/3.4.98 απόφασης του Νομάρχη Ανατο¬ 
λικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 18, παρ. 12 του Ν. 2218/199 
«Ίδρυση Νομαρχιακής Αυτοδιοίησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέρεια 
και άλλες διατάξεις», σε συνδυασμό με τις διατάξεις του άρ¬ 
θρου 8 του Ν. 3200/1955 «περί διοικητικής αποκεντρω- 

σεως». 

2. Τις διατάζεις του Ν.Δ. 17.7.1923, όπως ισχύουν σήμερα. 
3 Τις διατάξεις του άρθρου 17 Α.Ν. 1832/1951 «περί τρο- 

ποποιήσεως και συμπληρώσεως της αγροτικής νομοθε- 


19. Την με αριθ. καταθέσεως 20139/4.5.98 προσφυγή της 
Σοφίας Χατζηκομνηνού και τους πρόσθετους λόγους αυτής, 
στρεφόμενη κατά της ανωτέρω απόφασης. 

20. Τις υπ’ αριθ. 1712/1998, 1471/1996, 488/91,489/ 
91, 1829/91 και 3159/93 αποφάσεις του Συμβουλίου. 

Αφού σκεφθήκαμε 

Με την προσβαλλόμενη απόφαση του Νομάρχη Ανατολικής 
Αττικής, χαρακτηρίζεται η περιοχή Μπάλλα του κτήματος 
Σταμάτα όπως αυτή απεικονίζεται στο διάγραμμα της οριστι¬ 
κής διανομής του έτους 1932 σε αυτοτελή οικισμό της κοινό¬ 
τητας Ροδόπολης, περιλαμβάνοντα σύμφωνα με τον πίνακα 
διανομής του ίδιου αγροκτήματος όλα τα τεμάχια της Α κατη¬ 
γορίας και τμήμα του 109 τεμαχίου, εκτάσεως 5928τμ, ιδιο¬ 
κτησίας της Κοινότητας Ροδόπολης Αττικής, του υπολοίπου 
περιληφθέντος στο ρυμοτομικό σχέδιο Νέας Αιολιδας και εκ 
της Β’ Κατηγορίας τα με αριθμούς 1 έως 10, 11α, 11β, 12, 

13, 14α, 105 και 119, κατ' εφαρμογή των διατάξεων του άρ¬ 
θρου 17 Α.Ν. 1832/1951 σε συνδυασμό προς αυτές του Β,Δ. 
733/1969. Η απόφαση όπως δημοσιεύθηκε στην Εφημερίδα 
της Κυβέρνησης φέρει ως χρονολογία εκδόσεως την 
3.4.1998 και συνοδεύεται από το διάγραμμα διανομής του 
Υπουργείου Γεωργίας, το οποίο δημοσιεύεται μαζί της. 

Επειδή κατά την πάγια νομολογία του Συμβουλίου της Επι¬ 
κράτειας τα σχέδια πόλεων από τη φύση των ρυθμίσεων τους, 
τις επιπτώσεις τους σε συνταγματικά δικαιώματα και άξιες και 
τον κύκλο των ενδιαφερομένων προσώπων, που μπορούν να 
κατοικούν οπουδήποτε μέσα στην επικράτεια ή έκτος αυτής, 
πρέπει κατά το Σύνταγμα να δημοσιεύονται μαζί με τα δια- 
γράμματά τους, που αποτελούν το κύριο και ουσιώδες στοι¬ 
χείο τους, στην Εφημερίδα της Κυβέρνησης για να αποκτή¬ 
σουν νόμιμη υπόσταση, ενόψει και της σχετική βασικής αρ¬ 
χής, που στηρίζεται στα άρθρα 42 παρ. 1 και 35 παρ. 1 του 
ισχύοντος Συντάγματος, ώστε να δημιουργείται τεκμήριο 

αίας». Λ 

4. Τις διατάξεις του άρθρου 1 του Ν.Δ. 3880/1958 «περί 
ενοποιήσεως των πολεοδομικών αρμοδιοτήτων». 

5. Τις διατάξεις του άρθρου 3, παρ. 1 του Ν. 2242/1994, 
«περί πολεοδομήσεως περιοχών δεύτερης κατοικίας». 

6. Την υπ’ αριθμ. 17442/3897/25.6.1998 εγκύκλιο του 
Υπουργού Περιβάλλοντος Χωροταξίας & Δ.Ε. 

7 Τις διατάξεις του Ν. 2508/1997 και ειδικότερα εκείνες 
του άρθρου 25, παρ. 9 «περί βιώσιμης οικιστικής ανάπτυξης 
των πόλεων». 

8. Τις διατάξεις του Ν. 1337/1983. 

9. Τις διατάξεις του άρθρου 6 του Ν. 880/1979 «περί καθο- 
ρισμού ανώτατου ορίου συντελεστού και ετέρων τινών διαρ- 
ρυθμίσεων της πολεοδομικής υπηρεσίας». 

10. Το 7613/2527/7.3.96 έγγραφο της Δ/νσης Πολεοδο- 
μικού Σχεδιασμού του ΥΠΕΧΩΔΕ. 

11. Το 85543/6743/4.9.96 έγγραφο της Δ/νσης Προστα¬ 
σίας Δασών και Φ. Π του Υπουργείου Γεωργίας. 

12. Το 13073/2857/96 έγγραφο της Δ/νσης Πολ. Χωροτα¬ 
ξίας και Περιβάλλοντος Αν. Αττικής. 

13. Την με αριθ. 1299/Φ. Προσφυγών/96 προηγούμενη 
απόφασή μας. 

14. Τη με αριθ. 100635/6412/1996 απόφαση του Υπουρ- 
γού ΠΕΧΩΔΕ. 

15. Το 98686/10714/15.12.97 έγγραφο της Δ/νσης Προ¬ 
στασίας Δασών και Φ.Π. του Υπ. Γεωργίας. 

16. Το 120072/26.1.96 έγγραφο της Δ/νσης Πολιτικής 
γης του Υπ. Γεωργίας. 

17. Το 65999/1492/23.7.96 έγγραφο της Δ/νσης Προ¬ 
στασίας Δασών και Φ.Π. του Υπουργείου Γεωργίας. 

18. Την 4062/3.4.98 Απόφαση του Νομάρχη Ανατολικής 
Αττικής, «περί χαρακτηρισμού της Περιοχής Μπάλλα, κτήμα¬ 
τος Σταμάτα, σε αυτοτελή συνοικισμό της Κοινότητας Ροδο- 
πόλης». 


μοτηιάς τους. 

Η εκ των υστέρων δημοσίευση του σχετικού διαγράμματος 
στην Εφημερίδα της Κυβερνήσεως μαζί με τα κείμενο της 
σχετικής αποφάσεως παρέχει την δυνατότητα θεραπείας της 
πλημμέλειας αυτής κατ’ άρθρο 41 Ν. 1975/91 και μάλιστα με 
αναδρομική ισχύ των αποφάσεων, που ανατρέχει στο χρονο 
δημοσίευσης το πρώτον στην Εφημερίδα της Κυβερνή¬ 
σεως. 

Εν προκειμένω, όμως από κανένα στοιχείο της προσβαλλό¬ 
μενης πράξης, όπως δημοσιεύθηκε στην Εφημερίδα της Κυ¬ 
βέρνησης (ΦΕΚ 239/Δ/98), δεν προκύπτει ότι πρόκειται για 
δημοσίευση διαγράμματος που συνοδεύει παλαιότερη από¬ 
φαση του Νομάρχη Ανατ. Αττικής, με ισχύ ανατρεχουσα στο 
χρόνο της πρώτης δημοσίευσης, πολλώ μάλλον καθ’ οσον η 
προσβαλλόμενη απόφαση φέρει ως χρόνο εκδόσεως της την 
3 Απριλίου 1998, ώστε σε κάθε περίπτωση, παραδεκτό και 
εμπρόθεσμα έχει ασκηθεί η 20139/4.5.98 προσφυγή της Σο¬ 
φίας Χατζηκομνηνού κατά της απόφασης αυτής. 

Επειδή η προσβαλλόμενη απόφαση εξεδόθη κατ’ εφαρ¬ 
μογή της διατάξεως του άρθρου 17 Α.Ν. 1832/1951, σύμ¬ 
φωνα με την οποία «Κυρωθείσαι κατά τας κείμενος διατάξεις 
οριστικοί διανομαί των κλήρων αγροτικών κτημάτων δυναται, 
δΓ αποφάσεως του Υπουργού της Γεωργίας μετά γνώμην του 
γνωμοδοτικού συμβουλίου εποικισμού, να χαρακτηρισθούν, 
ως προς ωρισμένας περιοχάς ή τμήματα αυτών, ως οριστικοί 
διανομαί αυτοτελών συνοικισμών. Μετά την έκδοσιν της ανω¬ 
τέρω υπουργικής αποφάσεως η τοπογραφική υπηρεσία συ¬ 
ντάσσει ίδιον σχεδιάγραμμα και κτηματολογικόν πίνακα των 
εις αυτοτελείς συνοικιακούς μετατραπεισών περιοχών, ανα- 
γράφουσα τα εν αυταίς τεμάχια ως οικόπεδα επ ονόματι των 
ιδίων κληρούχων εις ους και πρότερον ανήκον ταύτα». 

Από την παραπάνω διάταξη σε συνδυασμό προς εκείνες 
των άρθρων 61 και 62 Αγροτικού Κώδικα, όπου ειδικότερα 

ορίζεται ότι η αποτύπωση της περιοχής νέων συνοικισμών στα 
απαλλοτριωθέντα κτήματα, η μελέτη και το σχέδιο της ρυμο¬ 
τομίας και η εν γένει εφαρμογή αυτού γίνονται επιμελεία του 
Υπουργείου Γεωργίας, ως και ότι η αποτύπωση των συνοικι¬ 
σμών εάν παραληφθεί ενεργείται έκτων υστέρων, προκύπτει 
ότι ο Υπουργός Γεωργίας και κατά μεταβίβαση αρμοδιότητας, 
σύμφωνα με το ΒΔ 733/1969, ο οικείος Νομάρχης, εφαρμό¬ 
ζοντας τη διάταξη του άρθρου 17 Α.Ν. 1832/1951, ασκούν 
αρμοδιότητα καταρτίσεως και εγκρίσεως ρυμοτομικού σχε¬ 
δίου, ως εν προκειμένω, όπου μάλιστα με την προσβαλλόμενη 
απόφαση εντέλλεται η αρμόδια πολεοδομική αρχή να μερι- 
μνήσει για τον καθορισμό των όρων δόμησης του χαρακτηρι- 
ζομένου οικισμού της Ροδόπολης, ευθύς μετά την αποστολή 
των στοιχείων χαρακτηρισμού, χωρίς άλλη διαδικασία. 

Όμως στα άρθρο 1 του Ν.Δ. 3880/1958 ορίζεται ότι «1. 
Από της ισχύος του παρόνος διαφυλασσομένης πλήρως και 
της εφαρμογής των διατάξεων του άρθρ. 1 του Ν.Δ. 2386/53, 
εις το Υπουργείον Συγκοινωνιών και Δημοσίων Έργων περιέ- 
χονται άπασαι ανεξαιρέτως αι αρμοδιότητες αι συνισταμέναι 
εις την εφαρμογήν της περί σχεδίων πόλεων και κωμών νομο¬ 
θεσίας, τόσον αι κανονιστικοί αι αναφερομένει εις την έγκρι- 
σιν των ρυμοτομικών σχεδίων και την θέσπισιν των εν γένει 
όρων και περιορισμών δομήσεως, όσον και αι αναφερόμεναι 
εις την εφαρμογήν των ρυμοτομικών σχεδίων, εις την τακτο- 
ποίησιν των οικοπέδων και εις τον έλεγχον εν γένει επί των 
εργασιών δομήσεως. Πάσα αντίθετος διάταξις έστω και αν 
αναφέρεται εις ειδικωτέρας περιπτώσεις στεγάσεως αστέ¬ 
γων αστών, αγροτών, προσφύγων, δικαιούχων λαϊκής ή εργα¬ 
τικής κατοικίας κλπ καταργείται. 2. Η διαδικασία εγκρίσεως 
των πολεοδομικών εν γένει σχεδίων των αγροτικών και προ- 
σφυγικών οικισμών καθορισθήσεται δια Β.Δ. εκδιδομένου 
προτάσει του Υπουργού Συγκοινωνιών και Δημοσίων Έργων. 

3. Διοικητικοί πράξεις εκδιδόμεναι κατά παράβασιν των δια¬ 
τάξεων της παρ. 1 του παρόντος άρθρου είναι αυτοδικαίως 
άκυροι». 

Κατ, ακολουθία των ανωτέρω προκύπτει ότι, η κατ' εφαρ¬ 
μογή του άρθρου 17 Α.Ν. 1832/1951, αρμοδιότητα του 
Υπουργού Γεωργίας συνάγεται ως καταργηθείσα από την πα¬ 
ραπάνω διάταξη του άρθρου 1 Ν.Δ. 3880/1958, αφού ο χαρα¬ 
κτηρισμός ως αυτοτελή οικισμού των τεμαχίων, που δημιουρ- 
γήθηκαν από οριστική διανομή του Υπουργείου Γ εωργίας έχει 
σαν αποτέλεσμα το σχετικό διάγραμμα της οριστικής διανο¬ 
μής να επέχει θέση ρυμοτομικού σχεδίου και ως εκ τούτου η 
προσβαλλόμενη πράξη εκδοθείσα κατά παράβαση των διατά¬ 
ξεων της παρ. 1 του 1 Ν.Δ. 3880/1958 είναι αυτοδικαίως 
άκυρη. 

Επειδή κατ’ άρθρο 3, παρ. 1 του Ν. 2242/94, όπως ισχύει 
σήμερα, ο καθορισμός των ορίων και η έγκριση και τροποποί¬ 
ηση σχεδίων πόλεων και πολεοδομικών μελετών οικισμών 
εφαπτομένων δασών ή δασικών εκτάσεων γίνεται με από¬ 
φαση του Γενικού Γραμματέα Περιφέρειας, μετά από γνώμη 
του Περιφερειακού Σ.Χ.Ο.Π, ενώ εκκρεμείς διαδικασίες για 
τις ρυθμίσεις αυτές γίνονται με Π.Δ. κατόπιν προτάσεως του 
Υπουργού Περιβάλλοντος, χωροταξίας και Δημοσίων Έργων, 
εφ' όσον μέχρι τη δημοσίευση του Ν. 2508/1998 είχε γνωμο- 
δοτήσει γΓ αυτές το κεντρικό Σ.Χ.Ο.Π. 

Εν προκειμένω με την προσβαλλόμενη απόφαση του Νο¬ 
μάρχη Ανατολικής Αττικής, χαρακτηρίζεται η περιοχή Μπάλλα 
του κτήματος Σταμάτα, όπως αυτή απεικονίζεται στο διά¬ 
γραμμα της οριστικής διανομής του έτους 1932 σε αυτοτελή 
οικισμό της Κοινότητας Ροδόπολης, περιλαμβάνοντα σύμ¬ 
φωνα με τον πίνακα διανομής του ίδιου αγροκτήματος όλα τα 
τεμάχια της Α’ κατηγορίας και τμήμα του 109 τεμαχίου, εκτά- 
σεως 5928τμ, ιδιοκτησίας της Κοινότητας Ροδόπολης Αττι¬ 
κής, του υπολοίπου περιληφθέντος στο ρυμοτομικό σχέδιο 
Νέας Αιολίδας και εκ της Β' κατηγορίας τα με αριθμούς 1 έως 
1 0 , 11 α, 11 β, 1 2,13,14α, 105 και 119, κατά τον τρόπο αυτό 
καθορίζονται κανονιστικά και τα όρια του αυτοτελή συνοικι¬ 


σμού της Κοινότητας Ροδόπολης, με την επιλογή των τεμα¬ 
χίων που εντάσσονται σε αυτόν και τη μεταβολή που επέρχε¬ 
ται στο 109 τεμάχιο, παραγγελομένων άμα της μεν Δ/νσης 
Τεχν. Υπηρεσιών, όπως επί τη βάσει και της αποφάσεως αυ¬ 
τής καθορίσει την οριογραμμή του οικισμού Μπάλλα με το ρυ¬ 
μοτομικό σχέδιο της Ν. Αιολίδας, της δε πολεοδομικής αρχής 
να μεριμνήσει για τον καθορισμό όρων δόμησης, χωρίς άλλη 
διαδικασία οριοθέτησης του οικισμού. 

Ώστε στην προκειμένη περίπτωση, εφόσον ο εν λόγω οικι¬ 
σμός δεν έχει αποκλεισθεί ότι εφάπτεται με εκτάσεις υπαγό¬ 
μενες στις διατάξεις της δασικής Νομοθεσίας, όπως τούτο 
προκύπτει από το στοιχεία του φακέλλου και τις ανωτέρω 
αναφερόμενες αποφάσεις του Γ.Γ. Περιφέρειας Αττικής και 
του Υπουργού ΠΕΧΩΔΕ, αναρμοδίως εξεδόθη η προσβαλλό¬ 
μενη πράξη καθορίζουσα και τα όρια του οικισμού, κατά πα¬ 
ράβαση των διατάξεων του άρθρου 3, παρ. 1 του Ν. 2242/94, 
όπως ισχύει σήμερα. 

Επειδή εξάλλου κατά τη διάταξη του άρθρου 6 του Ν. 880/ 
1979, οι εντός και εκτός ρυμοτομικού σχεδίου ή εντός οικι¬ 
σμών στερουμένου ρυμοτομικού σχεδίου χείμαρροι, ρύακες, 
ρεύματα, αποτυπούνται επί τοπογραφικού και υψομετρικού 
διαγράμματος υπό κατάλληλον κλίμακα συντεταγμένου α) 
υπό του Υπουργείου Δημοσίων Έργων β) υπό της αρμόδιας 
Διευθύνσεως Τεχνικών Υπηρεσιών του Νομού, ο δε καθορι¬ 
σμός της οριογραμμής των ρευμάτων σημειούται επί του δια¬ 
γράμματος υπό των ανωτέρω υπηρεσιών. 

Στην προκειμένη περίπτωση, όπως προκύπτει από τα στοι¬ 
χεία του φακέλλου δεν προκύπτει ο, κατά τα ανωτέρω, καθο¬ 
ρισμός της οριογραμμής του ρέμματος, που διασχίζει την χα¬ 
ρακτηριζόμενη με την προσβαλλόμενη απόφαση, ως αυτο¬ 
τελή οικισμό περιοχή κατά παράβαση της ανωτέρω διατά- 
ξεως, αποφασίζουμε. 

Αποδεχόμαστε την από 30.4.98 προσφυγή της Σοφίας 
Χατζηκομνηνού (αριθ. πρωτ. περιφέρειας Αττικής 20139/ 
4.5.98) κατά της 4062/3.4.98 απόφασης Νομάρχη Ανατολι¬ 
κής Αττικής κατά το σκεπτικό. 

Ακυρώνουμε την 4062/3.4.98 Απόφαση Νομάρχη Ανατολι¬ 
κής Αττικής, κατά το σκεπτικό της παρούσας. 

Κατά της απόφασής μας αυτής μπορεί να ασκηθεί προ¬ 
σφυγή στον καθ’ ύλη αρμόδιο Υπουργό, για παράβαση Νόμου, 
μέσα σε αποκλειστική προθεσμία τριάντα (30) ημερών, σύμ¬ 
φωνα με τις διατάξεις του άρθρου 18 παρ. 13 του Ν. 2218/ 
1994, σε συνδυασμό με τις διατάξεις του άρθρου 8 του Ν. 
3200/1955 «περί Διοικητικής Αποκεντρώσεως». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Ιουλίου 1998 

Ο Γενικός Γραμματέας Περιφέρειας 
ΑΛΕΞΑΝΔΡΟΣ ΚΡΗΤΙΚΟΣ 

-♦- 

Αριθ. Οικ. 4970 ( 4 ) 

Αναγνώριση της οδού που ενώνει τη Μυρτιά με την Εθνική 

Οδό Σπάρτης - Μονεμβασίας ως κυριότερης Δημοτικής 

οδού. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1032/80 «Περί συστάσεως του ΥΠ.- 
ΠΕ.ΧΩ.Δ.Ε.». 

2. Τις διατάξεις του από 17.7.1923 Ν. Δ/τος «Περί σχεδίων 

πόλεων κ.λ.π.» και ειδικότερα τα άρθρα. 

3. Τις διατάξεις του Ν. 2218/94 άρθρο 3 παράγρ. 1 και άρ¬ 
θρα 30, 39. 

4. Τις διατάξεις του Ν. 2240/94 άρθρα 5 και 6. 

5. Την υπ’ αριθμόν 15/2.4.95 απόφαση του Ν.Σ. του Ν. Λα- 




5380 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


κωνίας (ΦΕΚ 363/Δ /95) «Ψήφιση Οργανισμού Οργάνωσης 
και λειτουργίας της Νομαρχιακής Αυτοδιοίκησης Λακω- 
νιας». 

6. Το άρθρο 1 παράγραφος 2 του Π.Δ. 24/31.5.85 (ΦΕΚ 
270/Δ’) «όροι δόμησης οικοπέδων εκτός σχεδίου». 

7 . Την από 20.5.98 αίτηση της Πολυξένης Αλεξάνδρου. 

8. Την υπ’ αριθ. πρωτ. 2499/4.6.98 βεβαίωση του Δήμου 
Ελους. 

9. Το υπ’ αριθ. πρωτ. 4362/18.6.98 έγγραφο της Δ/νσης 
Τεχν. Υπηρεσιών. 

10. Την από 21.6.98 γνωμοδότηση του Συμβουλίου Χ.Ο.Π. 
(Πράξη 2η, θέμα 13ο), αποφασίζουμε: 

Χαρακτηρίζουμε την οδό που συνδέει τη Μυρτιά με την 
Εθνική οδό Σπάρτης - Μονεμβασίας σαν την κυριότερη Δημο¬ 
τική οδό που ενώνει την Εθνική οδό με τον παραπάνω οικισμό, 


σύμφωνα με το άρθρο 1 παράγραφος 2 του Π.Δ. 24/31.5.85 
(ΦΕΚ 270/Δ ). 

Η παραπάνω οδός φαίνεται σημειωμένη με μπλέ μελάνη 
στο με κλίμακα 1:25.000 απόσπασμα χάρτη της ΓΥΣ που συ¬ 
νοδεύει την παρούσα. 

Κάλυψη δαπάνης: Από τις διατάξεις της παρούσας δεν 
προκύπτει δαπάνη σε βάρος του προϋπολογισμού του Δήμου 
Ελους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σπάρτη, 6 Ιουλίου 1998 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

Αριθ. 338 

Αναστολή εκτέλεσης οικοδομικών εργασιών σε περιοχές 

επεκτάσεων της πόλης του Σιδηροκάστρου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. Δ/τος της 17.7.1923, που μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα το άρθρο 8. 

2) Τις διατάξεις του Ν. 2508/97 (ΦΕΚ124/Α') «Βιώσιμη οι¬ 
κιστική ανάπτυξη των πόλεων και οικισμών της χωράς και άλ¬ 
λες διατάξεις» και ειδικότερα την παρ. 3 του άρθρου 7. 

3) Το πνεύμα των διατάξεων της παρ. Β. 1 .γ του άρθρου 
25 της Εγκ. 41 (αρ. πρωτ. 29411/6071/7.10.97) του 
Υπουργείου ΠΕ.ΧΩ.Δ.Ε. και της παρ. 3 του άρθρου 1 της 
Εγκ. 48407/1834/117/20.6.86, από τις οποίες συνάγε¬ 
ται ότι αρμόδιος να εγκρίνει την αναστολή εκτέλεσης οι¬ 
κοδομικών εργασιών είναι αυτός που έχει την αρμοδιότητα 
έγκρισης ή τροποποίησης ρυμοτομικού σχεδίου ή Γ.Π.Σ. 

4) Την υποβολή της β' φάσης της ΠΜΕΑ πόλης Σιδηρο- 
κάστρου στο Δήμο για τήρηση διαδικασίας, σύμφωνα με 
το άρθρο 3 του Ν. Δ/τος της 17.7.23. 

5) Την υπ’ αριθ. 141/1997 απόφαση του Δημοτικού 
Συμβουλίου Σιδηροκάστρου «Αναστολή έκδοσης οικοδο¬ 
μικών αδειών και εκτέλεσης οικοδομικών εργασιών στις 
περιοχές επέκτασης της πόλης». 


6) Την υπ' αριθ. 41 (αρ. πρακτ. 1-/11.5.98) γνωμοδό¬ 
τηση του Συμβουλίου ΧΟΠ Ν. Σερρών. 

7) Τις διατάξεις του άρθρου 29Α του Ν. 1558/1985, 
που προστέθηκαν με το άρθρο 27 του Ν. 2081/1992, 
αποφασίζουμε: 

1. Εγκρίνεται η αναστολή εκτέλεσης οικοδομικών εργα¬ 
σιών για ένα χρόνο, στις περιοχές επεκτάσεων της πόλης 
Σιδηροκάστρου, οι οποίες είναι περιοχές εκτός εγκεκρι¬ 
μένου ρυμοτομικού σχεδίου και εκτός των ορίων της προ 
του 1923 περιοχής, όπως αυτές περικλείονται με μπλε 
μελάνι στον χάρτη που συνοδεύει την απόφαση αυτή, 
προκειμένου να προληφθούν ενέργειες που θα δυσχερά- 
νουν την εφαρμογή της προτεινόμενης πολεοδομικής με¬ 
λέτης. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου Σι- 
δηροκάστρου. 

3. Η απόφαση αυτή μαζί με το σχεδιάγραμμα, σε κλί¬ 
μακα 1:5.000, που τη συνοδεύει, να δημοσιευθούν στην 
Εφημερίδα της Κυβερνήσεως, έχοντας ισχύ από τη δημο¬ 
σίευσή τους. 

Σέρρες, 9 Ιουλίου 1998 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

ΑΝ ΑΚΟΙΝΩΣΕ ΙΣ 

( 6 ) 

Παρακατάθεση αποζημίωσης λόγω προσκύρωσης οικοπέ¬ 
δου στο Δήμο Ν. Λιοσίων (Ιλίου) Ν. Αττικής. 

ΑΝΤΙΚΕΙΜΕΝΟ: Αναγκαστική προσκύρωση τμήματος 
οικοπέδου με την με αριθ. 14/1992 Πράξη Προσκυρώ- 
σεως τακτοποιήσεως και αναλογισμού αποζημιώσεων 
λόγω ρυμοτομίας ιδιοκτησιών στο Δήμο Ν. Λιοσίων (Ιλίου) 
που επικυρώθηκε νόμιμα με την με αριθ. 12897/452/92 
απόφαση της Νομαρχίας Δυτικής Αττικής, που βρίσκονται 
νόμιμα μεταγεγραμμένα στον τόμο 200 και αριθ. 205 στα 
βιβλία μεταγραφών του Υποθηκοφυλακείου Ν. Λιοσίων 
(Ιλίου). 

ΜΕΤΑΒΙΒΑΖΩΝ: Ιωάννης Τουτουδάκης του Νικολάου 
και της Δέσποινας, συνταξιούχος, γεννημένος το 1930, 
κάτοικος Λιμνών Λασηθίου Κρήτης. 

ΥΠΕΡ ΩΝ Η ΜΕΤΑΒΙΒΑΣΗ: 1) Όλγα χήρα Αλεξάνδρου 
Βασιλείου, το γένος Σπυρίδωνα Νικολάου, γεννημένη το 
1918 στο Νεοχώρι Πωγωνίου Ιωαννίνων, κάτοικος Ν. Λιο¬ 
σίων, οδός Τριπόλεως αρ. 74, κατά τα 66,5 εξ αδιαιρέτου 
και 2) Βασιλική συζ. Κωνσταντίνου Τσακμακίδη, το γένος 
Αλεξάνδρου Βασιλείου, γεννημένη το 1947, κάτοικος Ν. 
Λιοσίων, οδός Τριπόλεως αρ. 74 κατά τα 33,5 εξ αδιαιρέ¬ 
του. 

ΑΚΙΝΗΤΟ: Τμήμα οικοπέδου το οποίο εμφαίνεται στο 
από 12.3.1992 τοπογραφικό διάγραμμα της τεχνικής 
υπηρεσίας του Δήμου Ν. Λιοσίων, γραφείου Πολεοδομίας 


Νομαρχίας Δυτ. Αττικής και την με αριθ. 14/1992 πράξη 
προσκυρώσεως τακτοποιήσεως και αναλογισμού αποζη¬ 
μιώσεων λόγω ρυμοτομίας, νόμιμα μεταγεγραμμένα στον 
τόμο 200 και αριθ. 205 στα βιβλία μεταγραφών του Υπο¬ 
θηκοφυλακείου Ν. Λιοσίων (Ιλίου), με στοιχεία (9-8-7- 
6-9) εμβαδού μ.τ. 28,70 και συνορεύει Ανατολικά σε 
πλευρά 7-8 με υπόλοιπο ιδιοκτησίας Ιωάννη Τουτουδάκη, 
Δυτικά σε πλευρά 6-9 με ιδιοκτησία Όλγας χηρ. Αλεξ Βα¬ 
σιλείου και Βασιλικής Τσακμακίδη, Βόρεια σε πλευρά 8-9 
με ιδιοκτησία αγνώστου και Νότια σε πλευρά 6-7 με 
πρώην ιδιωτική οδό και αργότερα οδό Σουλίου, μετονομα- 
σθείσα σήμερα σε Τριπόλεως. 

ΑΝΤΙΚΕΙΜΕΝΙΚΗ ΑΞΙΑ: 1.004.270 δραχμές. 

ΤΙΜΗΜΑ: 2.009.000 δραχμές, βάσει της με αριθ. 
9189/97 οριστικής απόφασης του Εφετείου Αθηνών με 
την οποία η οριστική τιμή μονάδας αποζημιώσεως του πα¬ 
ραπάνω ακινήτου καθορίστηκε στο ποσό των 70.000 ανά 
τ.μ. 

ΤΙΤΛΟΣ ΚΤΗΣΕΩΣ: Το με αριθ. 9637/1962 συμβόλαιο 
αγοραπωλησίας του συμ/φου Αθηνών Χαρ. Ν. Στασινό- 
πουλου, νόμιμα μεταγεγραμμένα στα βιβλία μεταγραφών 
του Δήμου Αθηναίων σε τόμο.και αριθ. 

(Αριθ. διπλ. I Αθηνών 6014071/98) 

Αθήνα, 23 Ιουλίου 1998 

Ο Δικηγόρος 

ΑΠΟΣΤΟΛΗΣ Β. ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






